Пенчо Славейков
Листата капят, че нощес ги…

chitanka.info

Листата капят, че нощес ги

нечакано слана попари —

от живи взело сбогом снощи,

днес слънцето ги мъртви свари.

Но сбърза есента жестока,

изви мъгли и ги заметна —

утеха да не им изпрати

то своята милувка сетна.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.